## El Consell col·labora amb Fotur en la promoció de l’oci i turisme de la Comunitat Valenciana

*** Turisme Comunitat Valenciana destina 200.000 euros a través d’un conveni de col·laboració**

El Consell ha autoritzat la subscripció del conveni de col·laboració entre Turisme Comunitat Valenciana i la Federació d’Oci, Turisme, Joc, Activitats Recreatives i Indústries Afins de la Comunitat Valenciana (Fotur) per a la realització d’accions promocionals dels productes d’oci i turisme de la Comunitat Valenciana durant 2024.

A través d’este acord, la Generalitat destinarà 200.000 euros en suport a la promoció de l’oci i el turisme com a valor d’identitat cultural mitjançant la realització d’actuacions promocionals dels productes d’oci i turisme de la Comunitat Valenciana.

Mitjançant este conveni, està prevista la participació en diferents esdeveniments per a promocionar l’oci i el turisme en la Comunitat Valenciana, com la fira Fitur, celebrada a Madrid el mes de gener passat, la col·laboració en l’edició del Benidorm Fest Euroclub 2024 o el Festival Sonido de València-Remember.

També s’inclou l’assistència i participació en fires i congressos internacionals per a promocionar l’oci i el turisme de la Comunitat Valenciana, la gala d’aniversari i els premis Fotur i els concursos de cocteleria autonòmic i estatal, a més d’altres accions.

A través d’este acord, la federació impulsa, a més, campanyes de publicitat i comunicació, i accions d’interés en xarxes socials, a més d’elaborar material promocional i marxandatge.

Fecha: 05/06/2024